text: पनगढिय़ा ने कहा कि व्यापार में बाधा कम होने से देशों को उच्च वृद्धि दर हासिल करने और गरीबी को कम करने में मदद मिलती है। पनगढिय़ा ने कहा, 'हम ऐसे ही खुले व्यापार को प्रति व्यक्ति आय से जोड़ देते हैं।' उन्होंने अपनी नई किताब ‘फ्री ट्रेड एंड प्रोसपेरिटी’ के विमोचन के मौके पर कहा, 'जब कोई देश व्यापार के लिए दरवाजे खोलता है तो वृद्धि होती है और निरपवाद रूप से गरीबी में कमी आती है गतिशील एशियाई अर्थव्यवस्थाओं हांगकांग, सिंगापुर, दक्षिण कोरिया और ताईवान, चीन, भारत और वियतनाम ने व्यापार से जुड़ी बाधाओं को कम किया और इस चीज का उन्हें फायदा मिला।'